Ο **Ράινχολντ Μιτερλένερ** (γερμανικά: *Reinhold Mitterlehner*) είναι ένας Αυστριακός πολιτικός, γεννημένος το Δεκέμβριο του 1955. Υπηρετεί στο υπουργικό συμβούλιο της Αυστρίας ως Ομοσπονδιακός Υπουργός Οικονομίας από το 2008. Τον Σεπτέμβριο του 2014 έγινε, επίσης, Αντικαγκελάριος της Αυστρίας και Επικεφαλής του Αυστριακού Λαϊκού Κόμματος.

Πρώιμα χρόνια
-------------

Ο Μιτερλένερ γεννήθηκε στο Χέλφενμπεργκ της Αυστρίας στις 10 Δεκεμβρίου 1955. Κατέχει διδακτορικό στη νομική, που απέκτησε στο Πανεπιστήμιο Γιοχάνες Κέπλερ του Λιντς το 1980. Έχει ακολουθήσει, επίσης, ένα κύκλο σπουδών στην εταιρική διαχείριση στο Φρίμπουργκ.

Καριέρα
-------

Από το 1980 ως το 1992, ο Μιτερλένερ εργαζόταν στο Άνω Αυστριακό οικονομικό σώμα, όπου ανέλαβε διάφορα πόστα, όπως εκείνο του επικεφαλής του τμήματος αγοραλογίας. Από το 1992 ως το 2000 υπηρέτησε ως γενικός γραμματέας της αυστριακής οικονομικής συνομοσπονδίας στην Βιέννη. Το 2000 διορίστηκε ως αναπληρωτής γενικός γραμματέας του αυστριακού ομοσπονδιακού οικονομικού σώματος (WKO), μια θέση που διατήρησε ως το 2008.

Από το 1991 ως το 1997 πολιτευόταν στην περιοχή του Άχορν. Στις 8 Φεβρουαρίου 2000 εξελέγη βουλευτής του Αυστριακού Κοινοβουλίου με το Αυστριακό Λαϊκό Κόμμα. Το Μάιο του 2002 διορίστηκε ως επικεφαλής του κόμματος για την Περιφέρεια Ρόχρμπαχ.

Στις 2 Δεκεμβρίου 2008, ο Μιτερλένερ διορίστηκε ως Ομοσπονδιακός Υπουργός Οικονομίας, Οικογένειας και Νεολαίας στην κυβέρνηση συνασπισμού του Καγκελάριου Βέρνερ Φάιμαν. Επίσης, το ίδιο έτος, ονομάστηκε αντιπρόεδρος της Αυστριακής Υπηρεσίας Ενέργειας.

Ο Μιτερλένερ ήταν ένας από τους κύριους υποψηφίους για την διαδοχή του Τζόσεφ Προλ στην ηγεσία του κόμματος, τον Απρίλιο του 2011. Από το 2011 ως το 2014 ήταν αναπληρωτής ομοσπονδιακός πρόεδρος του Λαϊκού Κόμματος και τον Σεπτέμβριο του 2014 διαδέχθηκε τον Μίχαελ Σπίντελεγκερ στην ηγεσία του κόμματος. Ταυτόχρονα, ανέλαβε και τα καθήκοντα του Αντικαγκελάριου της Αυστρίας.

Προσωπική ζωή
-------------

Ο Μιτερλένερ είναι παντρεμένος και έχει αποκτήσει τρεις κόρες.

Παραπομπές
----------

1. 1 2 3  «Austria's New Cabinet: Economics Minister Reinhold Mitterlehner». *Wikileaks*. 12 Δεκεμβρίου 2008. Ανακτήθηκε στις 15 Ιουλίου 2013. [*νεκρός σύνδεσμος*]
2. 1 2 3 4  «Mr. Reinhold Mitterlehrar, Dr. iur». *Austrian Politics Encyclopedia*. Αρχειοθετήθηκε από το πρωτότυπο στις 13 Σεπτεμβρίου 2013. Ανακτήθηκε στις 13 Σεπτεμβρίου 2013.
3. 1 2 3  «Keynote speakers». *Power-Gen Europe*. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 15 Ιουλίου 2013.
4. 1 2 3  «The Minister». Federal Minister of Economy, Family and Youth. Αρχειοθετήθηκε από το πρωτότυπο στις 26 Δεκεμβρίου 2013. Ανακτήθηκε στις 15 Ιουλίου 2013.
5. ↑  Kurt Richard Luther (2009). «The Revival of the Radical Right: The Austrian Parliamentary Election of 2008». *Keele European Parties Research Unit*. Working papers (29).. Ανακτήθηκε στις 15 Ιουλίου 2013.
6. ↑  «Austrian ministries». *Rulers*. Ανακτήθηκε στις 13 Σεπτεμβρίου 2013.
7. ↑  Chris Bryant (13 Απριλίου 2011). «Austria’s finance minister quits politics». *Financial Times* (Vienna).. Ανακτήθηκε στις 15 Ιουλίου 2013.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 200519400
* GND: 112470311X

 |

 |